Super dejlig og charmerende villa. Virkelig et skønt, velholdt og smukt sted både indvendig og udvendig.
Boligen er smagfuldt moderniseret med respekt for det autentiske. Den var både hyggelig, flot og praktisk. Vi følte os rigtig godt tilpas der. Alt fungerede perfekt - bortset fra internettet, som ikke var ret godt og meget ustabilt. Især om aftenen var det ikke muligt at være flere, der brugte internettet samtidig.
Der er flere dejlige siddepladser/opholdssteder udendørs, med en skøn udsigt over marker. Grill område og bordtennisbord.
Fantastisk pool både at være i og at se på. Børnene tilbragte mange timer i den skønne pool. Det var skønt, hvordan der både fra de indendørs og udendørs opholdsrum, var udsigt til poolen, så man hele tiden kunne følge med i, hvad der skete i poolen.
Flot aftenbelysning udenfor, herunder i og omkring poolen, hvilket forlængede sommeraftenerne og poolen kunne bruges om aftenen efter solen var gået ned. Der var dog rigtig mange myg om aftenen, men det kan jo ikke bebrejdes villaen.
Dejlig rent hus og mange håndklæder.
Sød vært, der tog imod os og havde sat nogle kager, chips og drikkelse frem til os.
Vi havde total privatliv, uden forstyrrelser af ejer, selv poolen var selvrensende.
En super god oplevelse, som vi klart kan anbefale.
Det eneste der trækker ned var:
at der var lidt trafikstøj fra en stor nærliggende vej
at sengen ovenpå kunne godt trænge til at blive udbedret. Det var heldigt, at det var vores to små piger, der sov i sengen, da den var ret ustabil.
Det største minus (udover internettet) var, at man ikke kunne komme af med sit affald på stedet. Man skulle aflevere det på bestemte dage og tidspunkter i en by 2,5 km væk. Det var lidt generende, da det dels betød, at man skulle planlægge “affalds-tid” ind i programmet og ikke bare kunne være på tur hele dagen, de dage man skulle aflevere affald, dels var det ikke så rart at skulle køre med 2-3 dage gammelt affald i bilen i det varme sommervejr.